**Lesben- und Schwulenverband in Deutschland e.V.** – **LSVD** (*Lezbejsko i gej udruženje u Nemačkoj*) sa oko 3300 članova i članica u 70 lokalnih predstavništava širom Nemačke jeste najveća LGBT organizacija u Nemačkoj. Pored toga, LSVD ima konsultantski status u EKOSOC-u, pri Ujedinjenim nacijama.

Istorija
--------

Organizacija je osnovao Eduard Stapel, 18. februara, 1990. godine u Istočnoj Nemačkoj, u Leipzigu, pod nazivom *Schwulenverband in der DDR* (SVD). Organizacija se smatrala delom pokreta za ljudska prava u DDR-u. Sa ambicijama da postane nacionalna organizacija, SVD je promenio ime u *Scwulenverband in Deutaschalnd* na prvoj generalnoj skupštini, u Magdeburgu, 23. juna, 1990. godine. 

Organizacija je želela da regrutuje Volkera Becka, Güntera Dworeka i Manfreda Brunsa, aktiviste iz Zapadne Nemačke, koji su pre toga bili aktivni u organizaciji Bundesverband Homosexualität (BVH). Magnus Bruns, Frank Hoyer i Michael Schneidewind bili su prvi zapadno-nemački predstavnici u organizaciji. Ponuda o stvaranju opšte-nemačke organizacije bila je interesantna nekim članovima BVH-a, pošto u svojoj organizaciji nisu mogli da nađu zajednički stav po pitanju istopolnih brakova.

Zajedno sa organizacijom Aktion Standesamt, SVD je predstavio kampanju za otvaranje prava na brak za gejeve i lezbejke u medijima 19. avgusta, 1992, čime se udaljio od BVH-a, koji je zagovarao drugačiju politiku. BVH je konačno rasformiran 1997. godine. 

Decembra 1998. pokrenuta je inicijativa od strane više lezbejki, među kojima su bile i Halina Bndkowski i Ida Schillen kojom je upućen "poziv svim lezbejkama, koje žele efikasnu politiku za naša prava na federalnom nivou". Potpisnice inicijative su zahtevale promenu imena u *Lesben – und Schwulenverband*.

Marta, 1999. godine, na 11. generalnoj skupštini u Kölnu velikom većinom glasova doneta je odluka da se SVD preimenuje u  *Lesben- und Schwulenverband in Deutschland* (LSVD). Time je organizacija postala konkurencija lezbejskoj organizaciji Lesbenring, koja je smatrala da je zahtev za proširenjem bračnih prava na gej i lezbejske parove nespojiv sa feminističkim shvatanjima. Danas obe organizacije imaju približno podjednako više lezbejskih članica. Program i statutu LSVD-a su dopunjeni ključnim programskim terminima: emancipacija, participacija i integracija.

LSVD je bila ključni glas u Bundestagu kao i pregovarač sa Saveznim ustavnim sudom. Uz podršku velikog broja eminentnih osoba i podrške javnosti, načinjen je prvi korak u donošenju zakona o registrovanom partnerstvu. 

Kampanju *Aktion EinszuEins*, koja za cilj ima izjednačavanje prava garantovana brakom i partnerstvom LSVD je pokrenula 28. februara, 2005. Kampanja takođe uključuje i obaveštavanje o trenutno važećim nejednakostima.

LSVD je podržala LGBT pokret u Poljska koji se suočavao sa velikom otporom vlade, kao i nasiljem od strane stanovništva. 

Od 11. decembra, 2006, LSVD je, kao nevladina organizacija, konsultantska članica pri Ujedinjenim nacijama .

LSVD transparent ispred Spomenika homoseksualnim žrtvama nacizma sa natpisom: *Poštovanje uvek – mržnja nikad!*
LSVD je inicirao podizanje spomenika homoseksualnim žrtvama nacionalsocijalizma, koji je otkriven 27. maja, 2008. godine u Berlinu.

Članstvo
--------

LSVD je članica Internacionalne lezbejske i gej asocijacije (ILGA). Takođe, članica je nemačke asocijacije za ljudska prava, Forum Menschenrechte i Der Paritätische Wohlfahrtsverband-a.

Poznati članovi i članice
-------------------------

Među poznatim članovima nalaze se aktivisti i aktivistkinje, kao što su: Manfred Bruns, Volker Beck, Eduard Stapel, Günter Dworek, Hans-Peter Hoogen i Halina Bendkowski. Članovi i članice organizacije su i brojne poznate ličnosti, poput: crtača stripova Ralf Königa, glumice Helle von Sinnen, reditelja Rosa von Praunheima i drugih.

Hirschfeld-Eddy-Stiftung
------------------------

Juna, 2007. godine osnovana je fondacija "Hirschfeld-Eddy-Stiftung – Stiftung für die Menschenrechte von Lesben, Schwulen, Bisexuellen und Transgender" ( *Hirschfeld-Eddy-Stiftung – fondacija za ljudska prava lezbejski, gejeva, biseksualnih i transrodnih osoba.*) Cilj fondacije je očuvanje prava LGBT osoba, podrška međunarodnom radu na polju ljudskih prava, kao i rušenje predrasuda o LGBT osobama. 

Fondacija je dobila ime po pioniru LGBT aktivizma, Magnusu Hirschfledu (1868-1935) i aktivistkinji FannyAnn Eddy (1974-2004) iz Sijera Leone, koja je bila aktivna u raznim afričkim zemljama. Izborom kombinacije imena nemačkog aktiviste s kraja 19. i početka 20. veka i afričke savremene aktivistkinje nameravalo se da se ukaže na to da su ciljevi organizacije univerzalni.

Povezano
--------

* Položaj LGBT osoba u Nemačkoj
* LGBT istorija u Nemačkoj
* LGBT pokret

Vanjske veze
------------

***Lesben- und Schwulenverband in Deutschland*** na Wikimedijinoj ostavi

* Lesben- und Schwulenverband in Deutschland LSVD
* Aktuelle Aktion "Gleiches Recht für Lebenspartnerschaften" des LSVD
* Denkmal für die im Nationalsozialismus verfolgten Homosexuellen